**Különfélék**

**I.**

A Szombathelyi Pipitér Óvoda vezetőjének első megbízatási ciklusa 2017. július 31. napján lejár. Az óvoda nevelőtestülete nem értett egyet azzal, hogy a vezető pályázat kiírása nélkül legyen újra megbízva, ezért ki kell írni a vezetői pályázatot.

A Szombathelyi Pipitér Óvoda két csoportjában német nemzetiségi nevelés folyik. A nemzeti köznevelésről szóló 2011. évi CXC. törvény 84.§ (9) bekezdése kimondja, hogy „ha a nevelési-oktatási intézmény alapító okirata, szakmai alapdokumentuma tartalmazza a nemzetiségi nevelési-oktatási feladat ellátását, feltéve, hogy e feladatot az intézmény ténylegesen ellátja a fenntartó az intézmény vezetőjének megbízásával összefüggő döntéséhez beszerzi az érintett települési nemzetiségi önkormányzat egyetértését.”

A Szombathelyi Német Nemzetiségi Önkormányzat a bizottság által 2017. márciusi rendes ülésén elfogadott pályázati felhívást az alábbiakkal kéri kiegészíteni:

* a pályázati feltételekhez kerüljön be előnyként a német nyelvtudás és a német nemzetiséghez való tartozás
* a pályázat elbírálásának módja kerüljön kiegészítésre a következő mondattal: Az óvoda német nemzetiségi köznevelési intézmény a nemzetiségek jogairól szóló 2011. évi CLXXIX. tv. 2. § 4. pontja alapján, ezért az intézmény vezetőjének megbízásához a Szombathely Megyei Jogú Város Német Önkormányzatának egyetértése szükséges.

A módosított pályázati felhívás az előterjesztés 1. számú mellékletét képezi.

**II.**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) Önkormányzati rendelete 52. § (2) bekezdés 17. pontjában az Oktatási és Szociális Bizottság hatáskörébe utalta az óvodák általánostól eltérő nyitva tartásáról szóló döntést.

A 2016-2017. tanév rendjéről 12/2016. (VI.27.) EMMI rendelet alapján a tavaszi szünet 2 nap, 2017. április 13. és 2017. április 18.

Szombathely Megyei Jogú Város fenntartásában működő óvodák felmérték és beküldték a Köznevelési, Sport és Ifjúsági Irodára a tavaszi szünet idejére óvodai ellátást kérők létszámát. Az iroda a kapott adatokat összesítette, és az előző évek tapasztalatai, valamint az óvodavezetőkkel folytatott egyeztetést követően elkészítette a tavaszi szünet idején zárva illetve nyitva tartó óvodák listáját, mely az előterjesztés mellékletét képezi.

Javasolom a Tisztelt Bizottságnak, hogy a 2016/2017. nevelési év tavaszi szünetének idejére az előterjesztés 2. számú mellékletének megfelelően legyenek zárva, illetve nyitva az óvodák.

**I.**

**HATÁROZATI JAVASLAT**

**..../2017. (III.27.) OSzB. sz. határozat**

1. Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (2) bekezdés 15. pontjában kapott felhatalmazás alapján a Szombathelyi Pipitér Óvodában az előterjesztés melléklete szerinti tartalommal hagyja jóvá a Szombathelyi Pipitér Óvoda meghirdetésre kerülő magasabb vezetői pályázatra vonatkozó felhívást.
2. A Bizottság felkéri a Köznevelési, Sport és Ifjúsági Irodát, hogy a jegyző törvényességi felügyelete mellett a pályázati eljárás lebonyolításáról gondoskodjon.

**Felelős:** Rettegi Attila, Oktatási és Szociális Bizottság elnöke

 /A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője/

**Határidő:** 2017. április 2. /az 1. pont vonatkozásában/

 2017. július 31. /a 2. pont vonatkozásában/

**II.**

**HATÁROZATI JAVASLAT**

**……./2017. (III.27.) OSzB. számú határozat**

Az Oktatási és Szociális Bizottság Szombathely Megyei Jogú Város Önkormányzata Szervezeti és Működési Szabályzatáról szóló 34/2014.(XI.13.) Önkormányzati rendelete 52. § (2) bekezdés 17. pontjában kapott felhatalmazás alapján az önkormányzati óvodák 2017. évi tavaszi szüneti nyitva tartásának rendjéről szóló előterjesztést megtárgyalta és a tavaszi szünet 2017. április 13. és 2017. április 18. napjára vonatkozóan az óvodák nyitva tartási rendjét az előterjesztés melléklete szerinti tartalommal jóváhagyja.

**Felelős:** Koczka Tibor alpolgármester,

 Rettegi Attila, az Oktatási és Szociális Bizottság elnöke

/dr. Bencsics Enikő, az Egészségügyi és Közszolgálati Osztály vezetője, Kovács Balázs, a Köznevelési, Sport és Ifjúsági Iroda vezetője/

**Határidő:** azonnal